open-index/open-wikipedia-markdown huggingface dataset:
เหอ ชิง

**เหอ ชิง** (13 มกราคม ค.ศ. 1964–13 ธันวาคม ค.ศ. 2025) เป็นนักแสดงชาวจีน

เหอ ชิงเป็นนักแสดงหญิงคนแรกที่แสดงภาพยนตร์และละครโทรทัศน์ที่สร้างจากสี่สุดยอดวรรณกรรมจีนครบทั้ง 4 เรื่อง และยังเป็นนักแสดงจากจีนแผ่นดินใหญ่เพียงคนเดียวที่ทำได้เธอยังเป็นนักแสดงหญิงจากจีนแผ่นดินใหญ่คนแรกที่รับบทนำในละครของฉงเหยาในเรื่องคู่รักคู่วิปโยค โดยเธอรับบทเป็น ฮัว โหย่วหลิน หลังจากนั้น เหอ ชิงยังได้ร่วมแสดงในละครโทรทัศน์ไต้หวันอีกหลายเรื่อง ทำให้เธอมีชื่อเสียงค่อนข้างมากในไต้หวันด้วยเหอ ชิงรับบทเป็นหลี่ ซือซือ นางคณิกาชื่อดังแห่งราชวงศ์ซ่งเหนือถึงสองครั้ง ได้แก่ ในละครโทรทัศน์เรื่อง หลี่ซือซือ เมื่อปี ค.ศ. 1989 และละครโทรทัศน์เรื่อง ซ้องกั๋ง เมื่อปี ค.ศ. 1996 นอกจากละครโทรทัศน์ที่ดัดแปลงจากนวนิยายของฉงเหยาแล้ว เหอ ชิงยังเคยร่วมแสดงในละครที่ดัดแปลงจากนิยายของกิมย้งด้วย เช่น มังกรหยก ปี ค.ศ. 2003 และแค้นกระบี่โค่นบัลลังก์ ปี ค.ศ. 2007

## อ้างอิง

หมวดหมู่:บุคคลที่เกิดในปี พ.ศ. 2507
หมวดหมู่:บุคคลที่เสียชีวิตในปี พ.ศ. 2568
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
ยุทธการที่วาดีอคาริต

**ยุทธการที่วาดีอคาริต** (ปฏิบัติการซีปีโอ) เป็นการโจมตีของฝ่ายสัมพันธมิตร ตั้งแต่วันที่ 6 ถึง 7 เมษายน ค.ศ. 1943 เพื่อขับไล่กองกำลังฝ่ายอักษะออกจากตำแหน่งตามแนววาดีอคาริต (Wadi Akarit) ในตูนิเซีย ในช่วงการทัพตูนิเซียในสงครามโลกครั้งที่สอง ช่องเขากาบิส ทางตอนเหนือของเมืองกาบิสและเอล แฮมมา (El Hamma) เป็นทางผ่านระหว่างทะเลและพื้นที่ชุ่มน้ำเค็มที่ไม่สามารถสัญจรได้ กองพลทหารราบที่ 51 (ไฮแลนด์) ได้ฝ่าแนวป้องกันและเข้ายึดหัวสะพานไว้ได้ ทำให้กองกำลังหลักสามารถเคลื่อนพลเข้าโจมตีแนวป้องกันของฝ่ายอักษะได้ หลังจากทำการโจมตีตอบโต้กลับอย่างเด็ดเดี่ยวหลายครั้ง กองกำลังฝ่ายอักษะได้ถอนกำลัง และกองทัพที่ 8 ภายใต้การนำโดยพลเอก เบอร์นาร์ด มอนต์โกเมอรี ได้ไล่ตามไปยังตูนิส จนกระทั่งมาถึงตำแหน่งป้องกันของฝ่ายอักษะที่เอนฟิดาวิลล์ (Enfidaville)

การทัพแอฟกริกาเหนือ
หมวดหมู่:เบอร์นาร์ด มอนต์โกเมอรี
กีฬายกน้ำหนักในซีเกมส์ 2025

การแข่งขันกีฬา**[[ยกน้ำหนัก]]**ใน**[[ซีเกมส์ 2025]]** จัดขึ้นที่ยิมเนเซียม โรงเรียนกีฬาจังหวัดชลบุรี อำเภอเมืองชลบุรี จังหวัดชลบุรี ระหว่างวันที่ 13 ถึง 17 ธันวาคม พ.ศ. 2568

## ตารางเหรียญรางวัล

## ผู้ได้รับเหรียญรางวัล
### ประเภทชาย

### ประเภทหญิง

## อ้างอิง

ยกน้ำหนัก
2025
2025
ปฏิบัติการวัลแคน

**ปฏิบัติการวัลแคน** (22 เมษายน - 1 พฤษภาคม ค.ศ. 1943) เป็นหนึ่งในการโจมตีทางภาคพื้นครั้งสุดท้ายของกองกำลังฝ่ายสัมพันธมิตรของกองทัพที่ 1 ต่อกองกำลังอิตาลีและเยอรมันในตูนิเซียในหัวสะพานแห่งสุดท้ายของฝ่ายอักษะในแอฟริกาเหนือ ในช่วงการทัพตูนิเซียในสงครามโลกครั้งที่สอง

การโจมตีของฝ่ายอักษะต่อตำแหน่งของอังกฤษในวันที่ 20 เมษายน ได้ล้มเหลวในการถ่วงเวลาปฏิบัติการวัลแคน ซึ่งเริ่มต้นในอีกสองวันต่อมา ฝ่ายสัมพันธมิตรได้คาดหวังที่จะฝ่าแนวป้องกันของฝ่ายอักษะและรุกคืบไปยังบันซัร์ตและตูนิส การโจมตีของกองทัพที่หนึ่งได้ประสบความสำเร็จในการเข้ายึดครองสถานที่สำคัญทางยุทธศาสตร์ เช่น เนินเขาลองสต็อป(Longstop Hill) จุด 174 และเนินเขา 609 เหตุการณ์นี้ได้บีบให้ฝ่ายอักษะต้องถอนกำลัง ทำให้พื้นที่ขนาดใหญ่ได้ตกเป็นของฝ่ายสัมพันธมิตร ปฏิบัติการวัลแคนไม่ได้ทะลวงเข้าสู่พื้นที่โล่งตามแผน แต่ก็ทำให้กองกำลังฝ่ายอักษะอ่อนแอลงอย่างมาก และกลายเป็นจุดเริ่มต้นของการโจมตีครั้งสุดท้ายของฝ่ายสัมพันธมิตรในการทัพตูนิเซีย ปฏิบัติการสไตรค์ได้เริ่มต้นขึ้นเพียงหนึ่งสัปดาห์หลังจากปฏิบัติการวัลแคนได้จบลง และภายในไม่กี่วัน กองกำลังฝ่ายสัมพันธมิตรก็ได้ทะลวงแนวหน้าของฝ่ายอักษะได้สำเร็จ ทำให้การทัพแอฟริกาเหนือได้ยุติลง

## อ้างอิง

การทัพแอฟกริกาเหนือ
หมวดหมู่:เบอร์นาร์ด มอนต์โกเมอรี
สเมิร์ฟ (แก้ความกำกวม)

**สเมิร์ฟ** อาจหมายถึง
* สเมิร์ฟ การ์ตูนเบลเยียมของสิ่งมีชีวิตสีฟ้าขนาดเล็ก 
* สเมิร์ฟ (การฟอกเงิน) เทคนิคในการฟอกเงิน โดยการนำเงินที่ผิดกฎหมายแบ่งไปฝากในหลากหลายรูปแบบเผื่อหลีกเลี่ยงการโดนจับ
* สเมิร์ฟ (เกม) เทคนิคในการสับเปลี่ยนบัญชีผู้เล่นในเกมออนไลน์ให้ผู้เล่นที่เก่งกว่ามาแข่งกับผู้เล่นที่อ่อนกว่าเพื่อประโยชน์ในการแข่งขัน
โกยมหาสนุก

**โกยมหาสนุก** เป็นภาพยนตร์ไทยแนวสุขนาฏกรรม สยองขวัญ ขนาด 35 มม. พากย์เสียงในฟิล์ม ปี พ.ศ. 2529 กำกับโดยโสภณ เจนพานิช นำแสดงโดยยุรนันท์ ภมรมนตรี, จารุณี สุขสวัสดิ์, เนาวรัตน์ ยุกตะนันท์, สุทธิพงษ์ วัฒนจัง, วรรณิศา ศรีวิเชียร และส.อาสนจินดา

## เนื้อเรื่อง
*โกยมหาสนุก* เรื่องราวของ นัส (ยุรนันท์ ภมรมนตรี) หนุ่มลูกจ้างร้านค้าวัตถุโบราณของ เถ้าแก่กิมเฮง (สมพงษ์ พงษ์มิตร) ซึ่งถูกเถ้าแก่ใช้ให้นำวัตถุโบราณไปส่งให้กับ โสภา (เนาวรัตน์ ยุกตะนันท์) เศรษฐีนีสาวที่เป็นเจ้าหนี้ของเถ้าแก่ เมื่อโสภาเห็นหน้านัสครั้งแรกก็ตกหลุมรักแต่นัสไม่สนใจเพราะเขามีคนรักอยู่แล้วคือ เกวลี (จารุณี สุขสวัสดิ์) บรรณารักษ์สาวประจำห้องสมุดมหาวิทยาลัย

เมื่อโสภารู้ว่านัสมีคนรักอยู่แล้วก็เกิดความไม่พอใจ จึงว่าจ้างกลุ่มคนร้ายให้ไปทำร้าย เกวลี ระหว่างทางกลับบ้าน โดยกลุ่มนี้มีความเชื่อว่าหลังจากลงมือแล้วต้องจัดการศพทันทีเพื่อไม่ให้วิญญาณตามรบกวน ระหว่างเหตุการณ์ เกรียง (สุทธิพงษ์ วัฒนจัง) น้องชายของเกวลี ซึ่งมีใจให้กับ กระเบน (วรรณิศา ศรีวิเชียร) ลูกสาวของ สัปเหร่อบุญ (ส.อาสนจินดา) ได้เข้ามาช่วยพี่สาว แต่กลับถูกยิงจนเสียชีวิต เกวลีไม่ยอมให้จัดการศพของเกรียงในทันที และขอเก็บไว้ก่อนจนกว่าจะจับตัวผู้กระทำผิดได้ ทำให้เกิดเหตุการณ์แปลกประหลาดขึ้นในงานศพ รวมถึงสร้างความหวาดหวั่นให้กับ ป้าแย้ม (ชูศรี มีสมมนต์) ป้าของเกวลีและเกรียง

ทางด้านกลุ่มคนร้ายพยายามลอบเผาศพของ เกรียง เพื่อทำตามความเชื่อของตน ในช่วงที่สัปเหร่อบุญและกระเบนไม่อยู่บ้าน แต่แผนการกลับไม่สำเร็จ ซ้ำยังกลายเป็นการกระตุ้นให้วิญญาณของเกรียงออกมาจัดการกับผู้ที่มีส่วนเกี่ยวข้องทั้งหมด

## นักแสดง
* ยุรนันท์ ภมรมนตรี รับบท นัส
* จารุณี สุขสวัสดิ์ รับบท เกวลี
* เนาวรัตน์ ยุกตะนันท์ รับบท โสภา
* สุทธิพงษ์ วัฒนจัง รับบท เกรียง
* วรรณิศา ศรีวิเชียร รับบท กระเบน
* ส.อาสนจินดา รับบท สัปเหร่อบุญ

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2529
หมวดหมู่:ภาพยนตร์ตลกไทย
หมวดหมู่:ภาพยนตร์สยองขวัญไทย
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
ดรอยด์แอสซอลต์

***ดรอยด์แอสซอลต์*** () เป็นเกมยิงหลายทิศทางแบบเลื่อนที่พัฒนาโดยสตูดิโอพัพพีเกมส์ โดยเปิดตัวเมื่อวันที่ 2 พฤษภาคม ค.ศ. 2008 สำหรับวินโดวส์, โอเอสเทน และลินุกซ์ เกมดังกล่าวได้รับคำวิจารณ์ทั้งดีและไม่ดีจากนักวิจารณ์ โดยยกย่องรูปแบบงานศิลป์และรูปแบบการเล่น แต่ความยาวเกมยังสั้น

## รูปแบบการเล่น
*ดรอยด์แอสซอลต์*มีพื้นฐานมาจากเกม*[[แพราดรอยด์]]* โดยเรื่องราวเกิดขึ้นบนยานอวกาศที่ผู้เล่นจะควบคุมหุ่นยนต์โมเดลพื้นฐาน ผู้เล่นจะต้องควบคุมหุ่นยนต์ตัวอื่นเพื่อความคืบหน้า แต่ก็เฉพาะในกรณีที่หุ่นยนต์ตัวนั้นมี "จุดถ่ายโอน" เพียงพอที่จะแฮ็กเข้าไปได้ จากนั้นโมเดลเก่าจะกลายเป็นเอไอที่ติดตามผู้เล่นและเล็งเป้าหมายศัตรูโดยอัตโนมัติ ผู้เล่นสามารถเปลี่ยนแปลงระหว่างดรอยด์ตัวใดก็ได้ใน "กองทัพหุ่นยนต์" ของตนโดยไม่มีต้นทุน และท้ายที่สุด ผู้เล่นจะต้องต่อสู้กับหุ่นยนต์บอส

## การตอบรับ
*ดรอยด์แอสซอลต์*ได้รับคำวิจารณ์ทั้งดีและไม่ดีจากบรรดานักวิจารณ์

ซิลวิอู สตาฮี จากเว็บไซต์ซอฟต์พีเดียให้คะแนนเกมนี้ 85 คะแนนเต็ม 100 โดยบอกว่าแนวคิดนี้ "น่าสนใจ" และกราฟิกก็สวยงาม พร้อมทั้งบอกว่าข้อเสียเพียงข้อเดียว คือบางครั้งแอ็กชันบนหน้าจอก็วุ่นวายเกินไป

รวมถึงมิชชาเอล คร็อสทา จากนิตยสารออนไลน์โฟร์เพลเยอส์ได้ให้คะแนนเกมนี้ที่ 66 เต็ม 100 โดยสรุปว่าเกมนี้ดำเนินไปอย่างรวดเร็วและกราฟิกมีเสน่ห์ แต่ได้แสดงความเห็นว่าด่านต่าง ๆ ซ้ำซากจำเจ และตัวเกมเองก็เล่นได้ไม่นานก่อนที่เสน่ห์ดังกล่าวจะจางหายไป

ส่วนอเล็ก มีร์ จากเว็บไซต์ร็อก, เพเปอร์, ช็อตกัน ได้กล่าวถึงเกมนี้ว่าเป็น "เกมหุ่นยนต์พิกเซลที่คุ้มค่าเกินราคา" และเป็น "เกมสไตล์เก่าที่ท้าทาย"

นอกจากนี้ โทเทิลบิสกิตได้ระบุถึงเกมนี้ว่า "สุดขีด" และ "แนะนำอย่างยิ่ง" ในบทวิจารณ์ แต่เขาก็ติเรื่องระบบควบคุมว่าควรปรับปรุง

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:วิดีโอเกมอินดี
หมวดหมู่:เกมสำหรับลินุกซ์
หมวดหมู่:เกมสำหรับแมคโอเอส
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมที่พัฒนาขึ้นในสหราชอาณาจักร
หมวดหมู่:เกมสำหรับวินโดวส์
ปฏิบัติการสไตรค์

**ปฏิบัติการสไตรค์** (6-13 พฤษภาคม ค.ศ. 1943) เป็นการโจมตีทางภาคพื้นครั้งสุดท้ายของกองกำลังฝ่ายสัมพันธมิตรของกองทัพที่ 1 ต่อกองกำลังอิตาลีและเยอรมันในตูนิส แหลมบอน และบันซัร์ต หัวสะพานแห่งสุดท้ายของฝ่ายอักษะในแอฟริกาเหนือ ในช่วงการทัพตูนิเซียในสงครามโลกครั้งที่สอง การโจมตีครั้งนี้ได้เริ่มต้นขึ้นเพียงหนึ่งสัปดาห์หลังปฏิบัติการวัลแคนได้ยุติลง ซึ่งกองกำลังฝ่ายอักษะอ่อนแอลงอย่างมากและถูกปิดล้อมอยู่ริมชายฝั่งแต่ฝ่ายสัมพันธมิตรก็ไม่สามารถฝ่าวงล้อมออกไปได้

ปฏิบัติการสไตรค์เป็นการโจมตีอย่างต่อเนื่องซึ่งเริ่มต้นขึ้น เมื่อวันที่ 6 พฤษภาคม ครั้งนี้แนวรบของฝ่ายอักษะได้ถูกทำลายภายใน 24 ชม. จากนั้นกองกำลังฝ่ายสัมพันธมิตรก็ได้รุกคืบเข้ามาและทำการตัดขาดหน่วยต่าง ๆ สำหรับฝ่ายอักษะ การหลบหนีแทบเป็นไปไม่ได้ ในวันรุ่งขึ้น ตูนิสก็ได้ตกอยู่ในการยึดครองของกองกำลังอังกฤษ และบันซัร์ตก็ตกอยู่ในการยึดครองของกองทัพสหรัฐ กองกำลังฝ่ายอักษะถูกทำลายทีละน้อย โดยมีการยอมจำนนจำนวนมาก การต่อสู้บางส่วนยังคงดำเนินต่อไปจนกระทั่งกองกำลังฝ่ายอักษะกลุ่มสุดท้ายได้ยอมจำนนในวันที่ 13 พฤษภาคม ค.ศ. 1943 ทำให้จำนวนผู้ยอมจำนนรวมอยู่ทั้งหมดประมาณ 250,000 นาย ปฏิบัติการสไตรค์เป็นอันสิ้นสุดของการทัพแอฟริกาเหนือ

## อ้างอิง

การทัพแอฟกริกาเหนือ
หมวดหมู่:เบอร์นาร์ด มอนต์โกเมอรี
แอคต์ฟอร์อเมริกา

**แอคต์ฟอร์อเมริกา** ( ยังเรียกเป็น ACT! for America) เป็นกลุ่มเคลื่อนไหวในประเทศสหรัฐที่ก่อตั้งขึ้นใน ค.ศ. 2007 ซึ่งต่อต้านสิ่งที่พวกเขาเห็นว่าเป็น "ภัยคุกคามจากอิสลามหัวรุนแรง" ต่อชาวอเมริกัน กลุ่มดังกล่าวได้รับการกล่าวถึงในสื่อบางสำนักว่าต่อต้านมุสลิม

นักวิจารณ์ของกลุ่มนี้ รวมถึง Southern Poverty Law Center และ Center for American Progress ระบุเป็นกลุ่มที่แสดงความเกลียดชัง และถูกเรียกว่าเป็นองค์กรต่อต้านมุสลิมที่ใหญ่ที่สุดในสหรัฐอเมริกา กลุ่มนี้ได้จัดการชุมนุมเพื่อสนับสนุนดอนัลด์ ทรัมป์ตั้งแต่ ค.ศ. 2017

## อ้างอิง

หมวดหมู่:ความรู้สึกต่อต้านอิสลามในประเทศสหรัฐ
หมวดหมู่:ญิฮาดโต้กลับ
หมวดหมู่:องค์กรอนุรักษ์นิยมในประเทศสหรัฐ
หมวดหมู่:กลุ่มสนับสนุนทางการเมืองในประเทศสหรัฐ
หมวดหมู่:ขบวนการงานเลี้ยงน้ำชา
กีฬาวูซูในซีเกมส์ 2025

การแข่งขันกีฬา**[[วูซู]]**ใน**[[ซีเกมส์ 2025]]** จัดขึ้นที่ศูนย์ราชการเฉลิมพระเกียรติฯ แจ้งวัฒนะ อาคาร C เขตหลักสี่ กรุงเทพมหานคร ระหว่างวันที่ 13 ถึง 15 ธันวาคม พ.ศ. 2568 ซึ่งเดิมมีกำหนดจะจัดขึ้นที่ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์ อำเภอหาดใหญ่ จังหวัดสงขลา เนื่องจากเหตุอุทกภัยในจังหวัดสงขลา ส่งผลให้ไม่สามารถจัดแข่งขันได้และต้องย้ายสถานที่จัดมายังกรุงเทพมหานครแทน

## ประเทศที่เข้าร่วม

*
* *(ถอนตัว)*
*
*
*
*
*
*
* **(เจ้าภาพ)**
*

## ตารางเหรียญรางวัล

## ผู้ได้รับเหรียญรางวัล
### ประเภทยุทธลีลาชาย

### ประเภทต่อสู้ชาย

### ประเภทยุทธลีลาหญิง

### ประเภทต่อสู้หญิง

## อ้างอิง

วูซู
2025
อาร์ไคฟ์

**อาร์ไคฟ์** (archive) อาจหมายถึง
* arXiv เว็บไซต์ที่เก็บผลงานวิจัย
* อินเทอร์เน็ตอาร์ไคฟ์ เว็บไซต์ที่เก็บเว็บไซต์ในอดีต
* จดหมายเหตุ ความหมายในภาษาอังกฤษ (archive)
ชังว็อน

**ชังว็อน** (, ) เป็นเมืองเอกและเมืองที่ใหญ่ที่สุดของจังหวัดคย็องซังใต้ ประเทศเกาหลีใต้ (มีประชากร 1,025,702 คน จาก) และเป็นเมืองที่ใหญ่เป็นอันดับ 11 ของประเทศ ชังว็อนเป็นเมืองท่าที่มีอาณาเขตติดกับอ่าวมาซันทางทิศใต้ และเมืองปูซานและคิมแฮทางทิศตะวันออก เมืองมิลยังตั้งอยู่ทางทิศตะวันออกเฉียงเหนือ และเมืองชินจูอยู่ทางทิศตะวันตก

ภูมิภาคนี้มีผู้คนอาศัยอยู่มาตั้งแต่ยุคสำริด และพื้นที่เมืองต่าง ๆ มีการเปลี่ยนชื่อและจัดระเบียบใหม่หลายครั้งตลอดประวัติศาสตร์ ในปี 1974 หลังการก่อตั้งนิคมอุตสาหกรรมแห่งชาติชังว็อน เมืองมาซัน เขตชินแฮ และชังว็อน ซึ่งเคยพึ่งพาอาศัยกันมาอย่างยาวนาน ได้เริ่มมีการพัฒนาทางเศรษฐกิจอย่างมีนัยสำคัญและเติบโตเป็นศูนย์กลางอุตสาหกรรมที่สำคัญ เมื่อวันที่ 1 กรกฎาคม 2010 เมืองชังว็อน ชินแฮ และมาซัน ได้รวมกันเพื่อก่อตั้งเป็นเมืองชังวอนในปัจจุบัน

## อ้างอิง

หมวดหมู่:เมืองท่าในประเทศเกาหลีใต้
หมวดหมู่:นครในจังหวัดคย็องซังใต้
การตัดด้วยอาร์กคาร์บอนอากาศ

**การตัดด้วยอาร์กคาร์บอนอากาศ** () หรือเรียกอีกอย่างว่า**การตัดด้วยอาร์กโลหะ** () และเคยถูกเรียกว่า**การตัดด้วยอาร์กอากาศ** () เป็นวิธีการตัดด้วยการอาร์ก ที่โลหะถูกตัดและหลอมละลายด้วยความร้อนจากอาร์กคาร์บอนโดยใช้อิเล็กโทรดคาร์บอนหรือกราไฟต์ที่ใช้แล้วหมดไปเพื่อหลอมวัสดุ จากนั้นโลหะหลอมเหลวจะถูกกำจัดออกด้วยการเป่าวัสดุนั้นออกไปด้วยกระแสเจ็ตอากาศ

กระบวนการนี้มีประโยชน์สำหรับการตัดวัสดุหลากหลายชนิด แต่ส่วนใหญ่มักใช้สำหรับการตัดและเซาะร่องอะลูมิเนียม ทองแดง เหล็ก โลหะเจือแมกนีเซียม เหล็กกล้าคาร์บอน และเหล็กกล้าไร้สนิม เนื่องจากโลหะถูกพัดออกไปโดยกระแสเจ็ตอากาศจึงไม่จำเป็นต้องใช้ปฏิกิริยาออกซิเดชันทางเคมี (เช่น ในการตัดด้วยออกซิเจน-เชื้อเพลิง) กระบวนการนี้แตกต่างจากการตัดด้วยพลาสมาเพราะในการตัดด้วยอาร์กคาร์บอนอากาศ จะใช้การอาร์กแบบเปิดที่ไม่ถูกจำกัด โดยอาร์กจะทำงานแยกจากเจ็ตอากาศ

แรงดันอากาศสำหรับหัวฉีดมักจะแตกต่างกันไปตั้งแต่ 60 ถึง 100 ปอนด์ต่อต่อตารางนิ้ว (4–7 บาร์) อิเล็กโทรดคาร์บอนอาจสึกหรอได้จากการออกซิเดชันเนื่องจากความร้อนสะสม ซึ่งสามารถลดได้โดยการเคลือบอิเล็กโทรดด้วยทองแดง

เมื่อลากอิเล็กโทรดคาร์บอนที่มีปลายแหลมไปตามโลหะ จะเกิดประกายไฟและการหลอมโลหะ มีการใช้เจ็ตอากาศเป่าวัสดุที่หลอมเหลวออกไปซึ่งอาจเป็นอันตรายได้เนื่องจากวัสดุที่หลอมเหลวสามารถถูกพัดไปได้ไกลมาก กระบวนการนี้ยังมีเสียงดังมาก การกำจัดโลหะเป็นไปอย่างรวดเร็วและเมื่อทำอย่างถูกต้องจะได้โพรงรูปครึ่งทรงกระบอกที่เรียบเนียน

## ดูเพิ่ม
* การตัดด้วยแก๊ส
* การตัดด้วยพลาสมา

## อ้างอิง

## แหล่งข้อมูลอื่น
* 

หมวดหมู่:งานโลหะ
หมวดหมู่:เครื่องตัด
หมวดหมู่:เครื่องมือในการตัดโลหะ
ตะวันเดือด (ภาพยนตร์ปี พ.ศ. 2532)

**ตะวันเดือด** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2532 สร้างโดยซีเคโปรดักชั่น กำกับโดยสุรพล อุระชื่น นำแสดงโดยฉัตรชัย เปล่งพานิช, ไพชญิน เอี่ยมนาค, ศิริพร มารอนนี่, ภูมิ พัฒนายุทธ, ลักษณ์ อภิชาติ, เจริญ หงษ์ไทย, ไกร ครรชิต, ประเสริฐ กมลวาทิน และไวท์ ผดุงการ เข้าฉายครั้งแรกเมื่อวันที่ 31 มีนาคม พ.ศ. 2532 ที่โรงภาพยนตร์โอลิมปิก

## เนื้อเรื่อง
*ตะวันเดือด* เรื่องราวของ ร้อยตำรวจเอกตะวัน พันธุ์ไทย (ฉัตรชัย เปล่งพานิช) นายตำรวจมือปราบจากจังหวัดเพชรบุรี ที่ถูกกรมตำรวจส่งตัวให้เข้ามาช่วยงาน สารวัตรพยัคฆ์ (ไกร ครรชิต) สารวัตรมือปราบผู้มากประสบการณ์ ทั้งสองต้องร่วมมือกันเผชิญหน้ากับภารกิจอันตรายในการปราบปรามและกวาดล้างอิทธิพลของขบวนการลักลอบขนของเถื่อนขนาดใหญ่ ที่มี มงคล พร้อมสุข (ลักษณ์ อภิชาติ), อรรคพล (เจริญ หงษ์ไทย) และ สมศักดิ์ (ประเสริฐ กมลวาทิน) เป็นแกนนำสำคัญ

แต่ด้วยความที่ ผู้กองตะวัน ปฏิบัติหน้าที่อย่างตรงไปตรงมา ไม่เกรงกลัวอิทธิพลใด ๆ ทำให้เขาสามารถขัดขวางการเคลื่อนไหวของขบวนการได้สำเร็จหลายครั้ง สร้างความไม่พอใจให้กับนายใหญ่ของขบวนการจนตัดสินใจจับตัว พรวิภา (ไพชญิน เอี่ยมนาค) ลูกสาวของสารวัตรพยัคฆ์ มาเป็นตัวประกัน เพื่อล่อให้สารวัตรพยัคฆ์และผู้กองตะวันออกมาเผชิญหน้า โดยหวังจะกำจัดทั้งสองคนให้สิ้นซากในคราวเดียว

ก่อนที่ความจริงอันน่าตกตะลึงจะถูกเปิดเผยว่า แท้จริงแล้วนายใหญ่ผู้อยู่เบื้องหลังขบวนการคือ ประมวล (ภูมิ พัฒนายุทธ) อาของ หมวดแสงระวี (ศิริพร มารอนนี่) ผู้ใต้บังคับบัญชาของผู้กองตะวัน และยังเป็นเพื่อนสนิทของพรวิภาอีกด้วย

## นักแสดง
* ฉัตรชัย เปล่งพานิช รับบท ร้อยตำรวจเอกตะวัน พันธุ์ไทย
* ไพชญิน เอี่ยมนาค รับบท พรวิภา
* ศิริพร มารอนนี่ รับบท แสงระวี
* ภูมิ พัฒนายุทธ รับบท ประมวล
* ลักษณ์ อภิชาติ รับบท มงคล พร้อมสุข
* เจริญ หงษ์ไทย รับบท อรรคพล
* ไกร ครรชิต รับบท สารวัตรพยัคฆ์
* ประเสริฐ กมลวาทิน รับบท สมศักดิ์
* ไวท์ ผดุงการ รับบท แอ๊ด

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2532
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์ที่ถ่ายทำใน 35 มม.
ตำบลสร้อยฟ้า

**สร้อยฟ้า** เป็นตำบลในอำเภอโพธาราม จังหวัดราชบุรี เป็นที่ตั้งพิพิธภัณฑ์หนังใหญ่วัดขนอนและวัดขนอนที่อนุรักษ์ศิลปะวัฒนธรรมการแสดงหนังใหญ่ และได้รับรางวัลการขึ้นทะเบียนทางยูเนสโก เป็นมรดกทางวัฒนธรรมโลกของภูมิภาคเอเชียแปซิฟิก (ACCU) พ.ศ. 2550 ทางคณะกรรมการผู้เชี่ยวชาญของยูเนสโกประกาศให้ "การสืบทอดและฟื้นฟูหนังใหญ่วัดขนอน" ได้รับการยกย่องให้เป็น 1 ใน 6 ชุมชนดีเด่นของโลกที่มีผลงานในการอนุรักษ์ฟื้นฟูมรดกวัฒนธรรมเชิงนามธรรม (The safeguarding of Intagible Cultural Heritage : ICH)

ปัจจุบันอยู่ในความดูแลของอยู่ในเขตองค์การบริหารส่วนตำบลสร้อยฟ้าตั้งแต่ปี พ.ศ. 2539

## ที่ตั้งและอาณาเขต
ตำบลสร้อยฟ้ามีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลชำแระ
* **ทิศตะวันออก** ติดต่อกับตำบลคลองตาคต
* **ทิศใต้** ติดต่อกับตำบลโพธาราม
* **ทิศตะวันตก** ติดต่อกับตำบลท่าชุมพล
## ประวัติ
พื้นที่เดิมแยกเป็น 2 ตำบล คือ ตำบลบางเลาและตำบลสร้อยฟ้า เมื่อปี พ.ศ. 2481 จังหวัดราชบุรีได้ยุบตำบลบางเลารวมเข้ากับตำบลสร้อยฟ้า**** ก่อนที่ปี พ.ศ. 2490 ได้แยกพื้นที่หมู่ 6 บ้านท่าสำนัก, หมู่ 7 บ้านตรอกยาง, หมู่ 8 บ้านหนองสองห้อง, หมู่ 9 บ้านสวนขวัญ, หมู่ 10 บ้านห้วยผักบุ้ง และหมู่ 11 บ้านหนองกลางดง รวม 6 หมู่บ้าน ออกไปตั้งเป็น ตำบลชำแระ ทำให้ตำบลสร้อยฟ้าเหลือพื้นที่เพียง 5 หมู่บ้าน จนถึงปัจจุบัน

ชื่อพื้นที่มาจาก ต้นสร้อยฟ้า ที่ขึ้นสวยงามในแถบนั้น ซึ่งมีดอกสีม่วงสวยงาม บานตอนสายโรยตอนเย็น จึงเรียกว่าพื้นที่ว่า *สร้อยฟ้า* 

## การแบ่งเขตการปกครอง

### การปกครองส่วนภูมิภาค
ตำบลสร้อยฟ้าแบ่งพื้นที่การปกครองออกเป็น 5 หมู่บ้าน ได้แก่
* **หมู่ที่ 1** บ้านวัดม่วง
* **หมู่ที่ 2** บ้านวัดเกาะ
* **หมู่ที่ 3** บ้านคลองจันทร์
* **หมู่ที่ 4** บ้านวัดขนอน
* **หมู่ที่ 5** บ้านวัดสร้อยฟ้า

## อ้างอิง

สร้อยฟ้า
สร้อยฟ้า
หมวดหมู่:อำเภอโพธาราม
กีฬาเรือใบในซีเกมส์ 2025

**[[กีฬาเรือใบ]]** เป็นหนึ่งในชนิดกีฬาที่ได้รับการบรรจุในมหกรรมกีฬาซีเกมส์ 2025 ที่ประเทศไทย โดยมีการชิงชัยเหรียญรางวัลทั้งหมด 13 รายการ ครอบคลุมทั้งประเภทเรือใบ, วินด์เซิร์ฟ (Windsurfing) และไคท์บอร์ด (Kiteboarding) การแข่งขันจัดขึ้นที่บริเวณอ่าวดงตาล อำเภอสัตหีบ จังหวัดชลบุรี

จุดสำคัญของการแข่งขันครั้งนี้คือ การเข้าร่วมแข่งขันของสมเด็จพระนางเจ้าสุทิดา พัชรสุธาพิมลลักษณ พระบรมราชินี ในฐานะนักกีฬาทีมชาติไทยในประเภทเรือใบ 4 ที่นั่ง (Keelboat SSL 47) ซึ่งทรงนำทัพนักกีฬาไทยคว้าเหรียญทองมาครองได้สำเร็จ ถือเป็นประวัติศาสตร์หน้าใหม่ของวงการกีฬาไทยในมหกรรมกีฬาซีเกมส์

## สรุปเหรียญรางวัล
### ประเภทชาย

### ประเภทหญิง

### ประเภทผสม

## ตารางเหรียญรางวัล

## อ้างอิง

หมวดหมู่:กีฬาในซีเกมส์ 2025
หมวดหมู่:กีฬาเรือใบในซีเกมส์
หมวดหมู่:กีฬาเรือใบในปี พ.ศ. 2568
อัลเบิร์ต อาร์เมนาคยาน

**อัลเบิร์ต อาร์เมนาคยาน** (; เกิดวันที่ 17 กันยายน ค.ศ. 2013) หรือรู้จักกันในชื่อ **อัลเบิร์ต** (, ) นักร้องเด็กชาวอาร์มีเนีย เขาเข้าวงการจากการเข้าร่วมเดอะวอยซ์ คิดส์ ฟรานซ์ เขาเป็นตัวแทนของในการประกวดเพลงจูเนียร์ยูโรวิชันปี 2025 ด้วยเพลง "เบรฟฮาร์ต"

## ประวัติ
### ช่วงแรก
อัลเบิร์ตเกิดเมื่อวันที่ 17 กันยายน ค.ศ. 2013 ในเยเรวาน ประเทศอาร์มีเนีย เขากำลังศึกษาอยู่ที่โรงเรียนประถมไฮราเพท ไฮราเพทยานที่ 78 ในเยเรวาน อีกทั้งยังเข้าศึกษาในแผนกเปียโนของโรงเรียนดนตรีเฉพาะทาง เอ. สเปนดิอารยัน และแผนกขับร้องของสตูดิโอสอนร้องเพลงของซารูฮี บาบายัน 

### ค.ศ. 2025: เดอะวอยซ์ คิดส์ ฟรานซ์และการประกวดเพลงจูเนียร์ยูโรวิชัน
อัลเบิร์ตเข้าร่วมเดอะวอยซ์ คิดส์ ฟรานซ์ 2025 โดยขับร้องเพลง "เดเลยามาน" เป็นเพลงแรกก่อนเข้าร่วมทีมของปาตริก ฟิโอรี จากได้ได้ขับร้อง "เฮลป์!" โดยเดอะบีเทิลส์และเข้ารอบไปจากนั้นจึงได้ขับร้องเพลง "มายฮาร์ตวิลโกออน" โดยเซลีน ดิออนในรอบชิงชนะเลิศ ซึ่งเข้าตกรอบไป

เมื่อวันที่ 22 ตุลาคม ได้มีการประกาศให้อัลเบิร์ตเป็นตัวแทนของในการประกวดเพลงจูเนียร์ยูโรวิชันปี 2025 ด้วยเพลง "เบรฟฮาร์ต" ซึ่งวางจำหน่ายเมื่อวันที่ 7 พฤศจิกายน ค.ศ. 2025

องค์การกระจายเสียงและแพร่ภาพสาธารณะแห่งอาร์มีเนีย (เอเอ็มพีทีวี) ได้เผยแพร่ "จูเนียร์ยูโรวิชันไดอารีส์" ซึ่งเป็นวิดิทัศน์ที่ติดตามเส้นทางของอัลเบิร์ตตลอดช่วงการประกวดจูเนียร์ยูโรวิชัน

## ผลงานเพลง
### ซิงเกิล

## ผลงานการแสดง
### มิวสิกวิดีโอ
#### ในฐานะศิลปินหลัก

## หมายเหตุ

## อ้างอิง

หมวดหมู่:นักร้องอาร์มีเนีย
หมวดหมู่:ผู้เข้าประกวดการประกวดเพลงจูเนียร์ยูโรวิชันปี 2025
เจิ่น จุง เกียน

**เจิ่น จุง เกียน** (; เกิด 9 กุมภาพันธ์ พ.ศ. 2546) เป็นนักฟุตบอลอาชีพชาวเวียดนาม ปัจจุบันเล่นเป็นผู้รักษาประตูให้กับสโมสรฮหว่างอัญซาลาย ในวี.ลีก 1 และ ทีมชาติเวียดนาม

## เกียรติประวัติ
**กงอาน เญินเซิน**

* วี.ลีก 2: 2022

**เวียดนาม อายุไม่เกิน 23 ปี**

* ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี: 2023, 2025
* ซีเกมส์: เหรียญทอง  2025

**เวียดนาม**

* ฟุตบอลชิงแชมป์แห่งชาติอาเซียน: 2024

## อ้างอิง

หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:ผู้เล่นในวี.ลีก 1
หมวดหมู่:ผู้รักษาประตูฟุตบอลชาย
หมวดหมู่:นักฟุตบอลทีมชาติเวียดนาม
หมวดหมู่:บุคคลจากจังหวัดฮึงเอียน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2546
หมวดหมู่:Articles using Template:Medal with Winner
เหงียน ฟี ฮหว่าง

**เหงียน ฟี ฮหว่าง** (; เกิด 27 มีนาคม พ.ศ. 2546) เป็นนักฟุตบอลอาชีพชาวเวียดนาม ปัจจุบันเล่นในตำแหน่งแบ็กซ้าย ให้กับสโมสรเอสเอชบี ดานัง ในวี.ลีก 1

## เกียรติประวัติ
**เอสเอชบี ดานัง**

* วี.ลีก 2: 2023–24

**เวียดนาม อายุไม่เกิน 23 ปี**

* ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี: 2023, 2025
* ซีเกมส์: เหรียญทอง : 2025

**รายบุคคล**

* รางวัลผู้เล่นดาวรุ่งยอดเยี่ยมแห่งฤดูกาล วี.ลีก 1 2022

## อ้างอิง

หมวดหมู่:ผู้เล่นในวี.ลีก 1
หมวดหมู่:กองหน้าฟุตบอลชาย
หมวดหมู่:บุคคลจากจังหวัดกว๋างบิ่ญ
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2546
หมวดหมู่:Articles using Template:Medal with Winner
เหงียน ท้าย เซิน

**เหงียน ท้าย เซิน** (; เกิด 13 กรกฎาคม พ.ศ. 2546) เป็นนักฟุตบอลอาชีพชาวเวียดนาม ปัจจุบันเล่นในตำแหน่งกองกลางตัวรับให้กับสโมสรดงอ๊า ทัญฮว้า ในวี.ลีก 1 และ ทีมชาติเวียดนาม

## เกียรติประวัติ
**ดงอ๊า ทัญฮว้า**

* เวียดนาม คัพ: 2023, 2023–24
* เวียดนาม ซูเปอร์คัพ: 2023

**เวียดนาม อายุไม่เกิน 23 ปี**

* ซีเกมส์: เหรียญทอง : 2025, เหรียญทองแดง : 2023
* ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี: 2025

## อ้างอิง


## แหล่งข้อมูลอื่น

* 
* 
หมวดหมู่:ผู้เล่นในเอเชียนคัพ 2023
หมวดหมู่:บุคคลจากจังหวัดทัญฮว้า
หมวดหมู่:กองกลางฟุตบอลชาย
หมวดหมู่:นักฟุตบอลทีมชาติเวียดนาม
หมวดหมู่:ผู้เล่นในวี.ลีก 1
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2546
หมวดหมู่:Articles using Template:Medal with Winner
ปฏิบัติการการแก้แค้น

**ปฏิบัติการการแก้แค้น** (Operation Retribution) เป็นการออกแบบในการปิดกั้นทางอากาศและทางทะเลในสงครามโลกครั้งที่สอง ซึ่งมีจุดประสงค์เพื่อขัดขวางการอพยพทางทะเลของกองกำลังฝ่ายอักษะจากตูนิเซียไปยังเกาะซิซิลี กองกำลังฝ่ายอักษะถูกตัดขาดในตูนิเซียตอนเหนือและต้องเผชิญกับปฏิบัติการวัลแคน ซึ่งเป็นการโจมตีครั้งสุดท้ายของฝ่ายสัมพันธมิตร การปิดล้อมทางอากาศที่เทียบเท่าคือ ปฏิบัติการแฟล็กซ์(Operation Flax)
การทัพแอฟกริกาเหนือ
ยุทธการที่เนินเขาลองสต็อป

**ยุทธการที่เนินเขาลองสต็อปครั้งที่สอง** หรือ **การยึดครองเนินเขาลองสต็อป** เกิดขึ้นในตูนิเซียในช่วงการทัพตูนิเซียในสงครามโลกครั้งที่สอง ตั้งแต่วันที 21 ถึง 23 เมษายน ค.ศ. 1943 การรบครั้งนี้ เป็นส่วนหนึ่งของปฏิบัติการวัลแคน เป็นการสู้รบเพื่อแย่งชิงการควบคุมเนินเขาเจเบล เอล อาห์เมรา(Djebel el Ahmera) และเจเบล์ ราห์(Djebel Rhar) บริเวณนั้นเป็นที่รู้จักกันในชื่อว่า เนินเขาลองสต็อป และบริเวณใกล้เคียง ตั้งอยู่ระหว่างกองกำลังอังกฤษของกองทัพที่ 1 และหน่วยทหารเยอรมันของกองทัพยานเกราะที่ 5 ทหารราบจากกองพลขวานรบที่ 78 และรถถังเชอร์ชิลของหน่วยทหารม้าไอริชเหนือ(North Irish Horse) ได้เข้ายึดเนินเขาลองสต็อปภายหลังการต่อสู้รบอย่างดุเดือด ซึ่งรถถังได้สร้างความประหลาดใจทางยุทธวิธีด้วยการขับแล่นขึ้นเนินเขา ซึ่งเป็นกลยุทธ์ที่รถถังเชอร์ชิลเท่านั้นที่สามารถทำได้ ผู้โจมตีได้ฝ่าแนวป้องกันของเยอรมัน ซึ่งเป็นสิ่งกีดขวางทางธรรมชาติแห่งสุดท้ายบนเส้นทางสู่เมืองตูนิส

## อ้างอิง

การทัพแอฟกริกาเหนือ
มิสแกรนด์สตูล

**มิสแกรนด์สตูล** เป็นการประกวดนางงามประจำจังหวัด ซึ่งคัดเลือกตัวแทนจากจังหวัดสตูลไปประกวดมิสแกรนด์ไทยแลนด์ 

ตัวแทนจากจังหวัดสตูลยังไม่เคยคว้าตำแหน่งชนะเลิศตั้งแต่การประกวดมิสแกรนด์ไทยแลนด์ครั้งแรกในปี พ.ศ. 2559 ผลงานดีที่สุดคือรองอันดับ 5 โดยเอ็มม่า มาร์ตินี ในปี พ.ศ. 2567

## อ้างอิง

สตูล
หมวดหมู่:ก่อตั้งในประเทศไทยในปี พ.ศ. 2559
หมวดหมู่:วัฒนธรรมของจังหวัดสตูล
สถานกงสุลใหญ่สหรัฐฯ เชียงใหม่

**สถานกงสุลใหญ่สหรัฐฯ เชียงใหม่** เป็นผู้แทนผลประโยชน์ของรัฐบาลสหรัฐในจังหวัดเชียงใหม่ สถานกงสุลทำรายงานเสนอต่อเอกอัครราชทูต ณ สถานเอกอัครราชทูตสหรัฐในกรุงเทพฯ ลิซ่า เอ. บูเซนาส ดำรงตำแหน่งกงสุลใหญ่ประจำเชียงใหม่คนปัจจุบัน

เปิดทำการในปี พ.ศ. 2493 สถานกงสุลมีหน้าที่ดูแลความสัมพันธ์กับ 15 จังหวัดทางภาคเหนือของประเทศไทย ในปี พ.ศ. 2563 สหรัฐอเมริกาเริ่มก่อสร้างสถานกงสุลแห่งใหม่มูลค่า 284 ล้านดอลลาร์บนทางหลวงแผ่นดินหมายเลข 11

## อ้างอิง

หมวดหมู่:คณะผู้แทนทางทูตในประเทศไทย
หมวดหมู่:คณะผู้แทนทางทูตของสหรัฐอเมริกา
มิสแกรนด์มุกดาหาร

**มิสแกรนด์มุกดาหาร** เป็นการประกวดนางงามระดับจังหวัดของไทย ซึ่งคัดเลือกตัวแทนจากจังหวัดมุกดาหารเพื่อเข้าร่วมการประกวดมิสแกรนด์ไทยแลนด์ 

ตัวแทนจากจังหวัดมุกดาหารยังไม่เคยคว้าตำแหน่งมิสแกรนด์ไทยแลนด์ อย่างไรก็ตาม ณัฐณิชา ศรีทองสุก มิสแกรนด์มุกดาหาร 2020 ได้รับตำแหน่งรองอันดับ 4 ในการประกวดมิสแกรนด์ไทยแลนด์ของปีดังกล่าว ซึ่งถือเป็นผลงานดีที่สุดของมิสแกรนด์มุกดาหาร

## อ้างอิง

มุกดาหาร
หมวดหมู่:ก่อตั้งในประเทศไทยในปี พ.ศ. 2559
หมวดหมู่:วัฒนธรรมของจังหวัดมุกดาหาร
ธันวาคม พ.ศ. 2568

**ธันวาคม พุทธศักราช 2568** เป็นเดือนที่ 12 ของปี พ.ศ. 2568 วันแรกของเดือนเป็นวันจันทร์ วันสุดท้ายของเดือนเป็นวันพุธ

## [[สถานีย่อย:เหตุการณ์ปัจจุบัน]]
เหงียน ก๊วก เหวียต

**เหงียน ก๊วก เหวียต** (; เกิดวันที่ 4 พฤษภาคม พ.ศ. 2546) เป็นนักฟุตบอลอาชีพชาวเวียดนาม ปัจจุบันเล่นเป็นกองหน้าให้กับสโมสรนิญบิ่ญ ในวี.ลีก 1 และ ฟุตบอลทีมชาติเวียดนามรุ่นอายุไม่เกิน 23 ปี

## เกียรติประวัติ
**นิญบิ่ญ**

* วี.ลีก 2: 2024–25

**เวียดนาม อายุไม่เกิน 19 ปี**

* อันดับที่สามฟุตบอลอาเซียนชิงแชมป์เยาวชนอายุไม่เกิน 19 ปี: 2022

**เวียดนาม อายุไม่เกิน 23 ปี**

* ฟุตบอลชิงแชมป์แห่งชาติอาเซียน รุ่นอายุไม่เกิน 23 ปี: 2022, 2023, 2025
* ซีเกมส์: เหรียญทอง : 2025, เหรียญทองแดง : 2023

**รายบุคคล**

* ผู้ทำประตูสูงสุดในฟุตบอลอาเซียนชิงแชมป์เยาวชนอายุไม่เกิน 19 ปี: 2022

## อ้างอิง


## แหล่งข้อมูลอื่น

* 
หมวดหมู่:ผู้เล่นในวี.ลีก 1
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:กองหน้าฟุตบอลชาย
หมวดหมู่:บุคคลที่เกิดในปี พ.ศ. 2546
หมวดหมู่:บุคคลที่ยังมีชีวิตอยู่
หมวดหมู่:Articles using Template:Medal with Winner
ฟร็องส์เตเลวีซิอง

**ฟร็องส์เตเลวีซิอง** (; ) หรือในรูปแบบการเขียนที่ใช้ตั้งแต่ ค.ศ. 2018 **ฟร็องส์·เตเว** () เป็นสื่อสาธารณะด้านวิทยุโทรทัศน์ของประเทศฝรั่งเศส โดยเป็นหน่วยงานของรัฐที่เกิดขึ้นจากการควบรวมกิจการระหว่างช่องโทรทัศน์ฟร็องส์เดอ (เดิม *อัตเตนเดอ*) และฟร็องส์ทรัว (เดิม *ฟร็องส์เรฌิองทรัว*) ซึ่งต่อมาจะรวมฟร็องส์กาตร์ (เดิม *แฟ็สตีวัล*), ฟร็องส์แซ็งก์ (เดิม *ลาแซ็งเกียเม*), และฟร็องแซ็งโฟด้วย

ปัจจุบันฟร็องส์เตเลวีซิองได้รับการจัดสรรงบประมาณจากกระทรวงการคลังฝรั่งเศสและมีรายได้จากการโฆษณาทางโทรทัศน์

เมื่อรัฐบาลฝรั่งเศสสั่งยกเลิกการโฆษณาหลังเวลา 20:00 น. ทางฟร็องส์เตเลวีซิองในปี 2009 รัฐบาลวางแผนที่จะขยายการห้ามนี้ไปครอบคลุมการโฆษณาในช่วงเวลากลางวันทั้งหมด แต่มาตรการนี้ไม่เคยถูกนำมาใช้

ในเดือนกันยายน ค.ศ. 2010 รัฐมนตรีว่าการกระทรวงวัฒนธรรม เฟรเดริก มิตเตอร็อง ได้ยืนยันการระงับการยกเลิกโฆษณาในช่วงเวลากลางวันเป็นเวลาสองปี โดยเลื่อนการห้ามโฆษณาในช่วงเวลา 06:00 น. ถึง 20:00 น. ออกไปอย่างน้อยจนถึงปี 2014 ส่งผลให้ฟร็องส์เตเลวีซิองยังคงออกอากาศโฆษณาในช่วงเวลากลางวันต่อไป และการยกเลิกโฆษณาทางโทรทัศน์สาธารณะอย่างสมบูรณ์จึงถูกละทิ้งไปโดยปริยาย

ฟร็องส์เตเลวีซิองสนับสนุนโครงการโทรทัศน์บรอดแบนด์แบบไฮบริด (เอชบีบีทีวี) ซึ่งส่งเสริมและสร้างมาตรฐานยุโรปแบบเปิดสำหรับกล่องรับสัญญาณไฮบริดสำหรับการรับชมโทรทัศน์แบบออกอากาศและแอปพลิเคชันมัลติมีเดียบรอดแบนด์ด้วยอินเทอร์เฟซผู้ใช้เดียว และได้เลือกใช้เอชบีบีทีวีสำหรับบริการข่าวสาร กีฬา และสภาพอากาศแบบโต้ตอบ และวางแผนที่จะเพิ่มความสามารถในการรับชมรายการย้อนหลังและการแชร์บนโซเชียลมีเดีย

## หมายเหตุ

## อ้างอิง

หมวดหมู่:องค์การที่ก่อตั้งในปี พ.ศ. 2498
หมวดหมู่:การแพร่สัญญาณ
มารีฟรัน การาโซ

**มาริอา ฟรันซิสกา การาโซ บียาลงกา** (; เกิด 11 ตุลาคม ค.ศ. 1977) เป็นนักการเมืองพรรคประชาชน (เปเป) ชาวสเปน ผู้ได้รับเลือกเป็นนายกเทศมนตรีกรานาดาใน ค.ศ. 2023 ก่อนหน้านั้น เธอเคยดำรงตำแหน่งสมาชิกสภานครกรานาดา (2007–2012) สมาชิกรัฐสภาแคว้นอันดาลูซิอา (2012–2023) และรัฐมนตรีว่าการกระทรวงการพัฒนา โครงสร้างพื้นฐาน และการวางแผนในการปกครองส่วนภูมิภาคแคว้นอันดาลูซิอา (2019–2023)

## ชีวประวัติ
การาโซเกิดที่บายาโดลิด แคว้นกัสติยาและเลออน ตอนแรกเรียนเกี่ยวกับทัศนมาตรศาสตร์ จากนั้นเธอจึงสำเร็จการศึกษาด้านรัฐศาสตร์จากมหาวิทยาลัยกรานาดา ต่อมาใน ค.ศ. 1996 เธอเข้าร่วมพรรคประชาชน (เปเป) โดยเป็นหัวหน้าพรรค New Generations of the People's Party (NNGG) ที่กรานาดาใน ค.ศ. 2000 ถึง 2005

ใน ค.ศ. 2007 การาโซได้รับเลือกเป็นสมาชิกสภานครกรานาดา และดำรงตำแหน่งสมาชิกสภาที่รับผิดชอบด้านการท่องเที่ยวในการปกครองท้องถิ่นของนายกเทศมนตรี โฆเซ ตอร์เรส อูร์ตาโด ในการเลือกตั้ง ค.ศ. 2012 เธอลาออกจากตำแหน่งในสภาเทศบาลหลังจากได้รับการเลือกตั้งเข้าสู่รัฐสภาแคว้นอันดาลูซิอา เธอเป็นผู้สมัครนำของพรรคเปเปในเขตเลือกตั้งกรานาดาในการเลือกตั้งระดับภูมิภาคอันดาลูซิอา ค.ศ. 2018 ซึ่งพรรคได้จัดตั้งรัฐบาลร่วมกับพรรค Citizens (Cs) ฆวน มานูเอล โมเรโน ประธานรัฐบาลระดับภูมิภาคอันดาลูซิอา ได้แต่งตั้งเธอเป็นรัฐมนตรีว่าการกระทรวงการพัฒนา โครงสร้างพื้นฐาน และการวางแผนพื้นที่

เมื่อวันที่ 3 มกราคม ค.ศ. 2023 การาโซได้รับการแต่งตั้งเป็นหัวหน้าบัญชีรายชื่อของพรรคเปเปในการเลือกตั้งเดือนพฤษภาคมสำหรับสภาเมืองกรานาดา เธอลาออกจากตำแหน่งระดับภูมิภาคเมื่อวันที่ 3 เมษายน เธอเพิ่มส่วนแบ่งของพรรคจาก 7 เป็น 14 ที่นั่งจากทั้งหมด 27 ที่นั่ง ทำให้เธอเป็นผู้หญิงคนแรกที่ดำรงตำแหน่งนายกเทศมนตรีกรานาดา

## ชีวิตส่วนตัว
การาโซพบกับโฆเซ รามอน "โฆตา" การ์โมนา สามีของเธอ ที่มหาวิทยาลัย เขาเป็นสมาชิกสภานครที่อันเตเกรา จังหวัดมาลากา และยังได้รับเลือกเป็นสมาชิกรัฐสภาแคว้นอันดาลูซิอา

## อ้างอิง

หมวดหมู่:นักการเมืองจากบายาโดลิด
หมวดหมู่:ศิษย์จากมหาวิทยาลัยกรานาดา
หมวดหมู่:นักการเมืองพรรคประชาชน (สเปน)
หมวดหมู่:นายกเทศมนตรีกรานาดา
ชาญชัย ส.ธรรมรังสี

**ชาญชัย คงกระพัน** (เกิด 19 ตุลาคม พ.ศ. 2510) หรือที่รู้จักในชื่อ **ชาญชัย ส.ธรรมรังสี** เป็นอดีตนักมวยไทยอาชีพชาวไทย เขาเป็นอดีตแชมป์ของสนามมวยเวทีลุมพินี 3 สมัย ใน 2 รุ่นน้ำหนัก และมีชื่อเสียงในช่วงทศวรรษที่ 1980 และ 1990 ได้รับฉายาว่า "พุฒ 2" เขามีชื่อเสียงเป็นพิเศษจากลูกถีบ และมักถูกยกย่องว่าเป็นหนึ่งในนักมวยที่มีเชิงมวยยอดเยี่ยมที่สุดในประวัติศาสตร์มวยไทย

## ประวัติและอาชีพ
ชาญชัยเริ่มฝึกซ้อมตั้งแต่อายุ 11 ปี ที่บ้านเกิดของเขาในอำเภอปากช่องที่ค่าย ศ.เกียรติศักดิ์ เขาได้รับแรงบันดาลใจจากพ่อของเขา ซึ่งเคยเป็นนักมวยมาก่อนเช่นกัน เมื่ออายุ 17 ปี เขาได้เข้าร่วมฝึกซ้อมกับค่าย ส.ธรรมรังสี ในจังหวัดนครราชสีมา และขึ้นชกเปิดตัวที่กรุงเทพฯ ในปีเดียวกัน

ชาญชัยเป็นนักมวยเชิงเทคนิคชั้นสูง และได้รับการยกย่องว่ามีลูกถีบที่ดีที่สุดคนหนึ่งในประวัติศาสตร์มวยไทย

## อ้างอิง

หมวดหมู่:บุคคลที่เกิดในปี พ.ศ. 2510
หมวดหมู่:บุคคลที่ยังมีชีวิตอยู่
หมวดหมู่:นักมวยไทยชายชาวไทย
หมวดหมู่:นักมวยจากจังหวัดนครราชสีมา
กีฬากระโดดน้ำในซีเกมส์ 2025

การแข่งขัน**[[กีฬากระโดดน้ำ]]**ใน**[[ซีเกมส์ 2025]]** จะจัดขึ้นที่ศูนย์กีฬาทางน้ำ มหาวิทยาลัยอัสสัมชัญ วิทยาเขตสุวรรณภูมิ อำเภอบางเสาธง จังหวัดสมุทรปราการ ระหว่างวันที่ 17 ถึง 19 ธันวาคม พ.ศ. 2568 กีฬากระโดดน้ำเป็นหนึ่งในห้ากีฬาทางน้ำของการแข่งขันกีฬาซีเกมส์ครั้งที่ 33 ร่วมกับกีฬาว่ายน้ำลีลา กีฬาว่ายน้ำ กีฬาว่ายน้ำโอเพนวอเตอร์ และกีฬาโปโลน้ำ

ในการแข่งขันครั้งนี้ กีฬากระโดดน้ำมีการชิงชัยทั้งหมด 4 รายการ แบ่งเป็นการแข่งขันประเภทชาย 3 รายการ และประเภทหญิง 1 รายการ ซึ่งประเภทชายทั้ง 3 รายการเป็นประเภทสปริงบอร์ด ได้แก่ สปริงบอร์ด 1 เมตร, สปริงบอร์ด 3 เมตร และสปริงบอร์ดคู่ 3 เมตร ส่วนประเภทหญิงจะมีการแข่งขันเพียงรายการเดียวคือ แพลตฟอร์มหญิงคู่

## ตารางการแข่งขัน
การแข่งขันกีฬากระโดดน้ำจะจัดขึ้นระหว่างวันที่ ระหว่างวันที่ 17–19 ธันวาคม พ.ศ. 2568 โดยมีกำหนดการดังนี้:

## ประเทศที่เข้าร่วม

*
*
*
*
* **(เจ้าภาพ)**
*

## ตารางเหรียญรางวัล

## ผู้ได้รับเหรียญรางวัล

## ผลการแข่งขัน
### สปริงบอร์ด 1 เมตร ชาย

### สปริงบอร์ด 3 เมตร ชาย

### สปริงบอร์ด 3 เมตร ชายคู่

### แพลตฟอร์มหญิงคู่

## อ้างอิง

กระโดดน้ำ
2025
กองทัพที่ 8 (แวร์มัคท์)

**กองทัพที่ 8** () เป็นกองทัพภาคสนาม ในสงครามโลกครั้งที่สอง กองทัพนี้ร่วมรบอยู่สองช่วงของสงครามคือ ในการรุกรานโปแลนด์ปี 1939 และในแนวรบด้านตะวันออกตั้งแต่ปี 1943 เป็นต้นไป

กองทัพที่ 8 ก่อตั้งขึ้นเมื่อวันที่ 1 สิงหาคม 1939 โดยมีพลเอกโยฮันเนส บลาสโควิทซ์เป็นผู้บัญชาการ ในปี 1939 กองทัพนี้อยู่ในสังกัดของกลุ่มกองทัพใต้ของแกร์ท ฟ็อน รุนท์ชเต็ทในการรุกรานโปแลนด์ประกอบด้วยสองกองพลน้อยคือกองทัพน้อยที่ 10 และกองทัพน้อยที่ 13 มีหน้าที่รับผิดชอบส่วนเหนือของแนวรบกลุ่มกองทัพใต้ กองทัพนี้ได้เข้าร่วมการสู้รบอย่างหนักในยุทธการที่บึซราหลังจากสิ้นสุดการรบในโปแลนด์ กองทัพนี้ถูกปรับโครงสร้างใหม่เป็นกองทัพที่ 2 และได้ร่วมรบในยุทธการที่ฝรั่งเศสในปี 1940

ในปี 1943 กองพลนี้ได้รับการจัดตั้งขึ้นใหม่หลังยุทธการที่คูสค์ โดยแยกออกมาจากกองพลทหารเคมป์ฟ หลังจากสู้รบอย่างดุเดือดตลอดปี 1943, 1944 และช่วงต้นปี 1945 ในที่สุดพวกเขาก็ยอมจำนนในออสเตรียในปี 1945 กองพลนี้เข้าร่วมรบในฮังการี โรมาเนีย และออสเตรีย ในปี 1944 ถึง 1945

## ผู้บัญชาการ

## อ้างอิง

### เชิงอรรถ
Tessin, Georg. "Die Landstreitkräfte 6—14" [Armies 6 - 14]. Verbände und Truppen der deutschen Wehrmacht und Waffen SS im Zweiten Weltkrieg 1939—1945 [Units and troops of the German Wehrmacht and Waffen SS in World War II 1939—1945] (in German). Vol. 3. Frankfurt/Main: E.S. Mittler. pp. 87–90

หมวดหมู่:กองทัพสนามเยอรมนีในสงครามโลกครั้งที่สอง
หมวดหมู่:หน่วยและรูปขบวนทหารที่ก่อตั้งในปี พ.ศ. 2482
หมวดหมู่:หน่วยและรูปขบวนทหารที่ก่อตั้งในปี พ.ศ. 2485
หมวดหมู่:กองทัพในสงครามโลกครั้งที่สอง
ตำบลนางแก้ว

**นางแก้ว** เป็นตำบลในอำเภอโพธาราม จังหวัดราชบุรี เป็นพื้นที่สำคัญทางประวัติศาสตร์ เนื่องจากเป็นสมรภูมิสำคัญอย่างศึกนางแก้ว เมืองราชบุรี พ.ศ. 2317 ปัจจุบันอยู่ในความดูแลของเทศบาลตำบลเขาขวางทั้งตำบล  

## ที่ตั้งและอาณาเขต
ตำบลนางแก้ว มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลเตาปูน
* **ทิศตะวันออก** ติดต่อกับตำบลท่าชุมพล
* **ทิศใต้** ติดต่อกับตำบลบางโตนด และตำบลธรรมเสน
* **ทิศตะวันตก** ติดต่อกับตำบลเขาชะงุ้ม

## ประวัติ
เดิมพื้นที่ชื่อว่า "ตำบลเขาดิน" ตามชื่อพื้นที่หมู่ 1 บ้านเขาดินในปัจจุบัน โดยพื้นที่เป็นสมรภูมิสำคัญอย่าง ศึกนางแก้ว (บางแห่งเรียก ศึกบางแก้ว) หรือศึกที่บ้านนางแก้ว เมืองราชบุรี พ.ศ. 2317 พระเจ้าตากทรงระดมกองทัพจากหัวเมืองทั่วราชอาณาจักรมาล้อมค่ายพม่า ทั้งที่มีกำลังมากกว่าข้าศึกแต่กลับไม่เร่งระดมตีทัพพม่าให้แตกพ่ายไปโดยเร็วเหมือนอย่างศึกอื่น ทรงให้ล้อมค่ายพม่าถึง 3 ชั้นไว้อยู่นานถึง 47 วัน บีบให้พม่ายอมแพ้เองอย่างราบคาบ

พ.ศ. 2475 ทางราชการได้แบ่งพื้นที่ตำบลเขาดิน ไปตั้งขึ้นเป็น ตำบลเตาปูน และพ.ศ. 2492 ได้แยกพื้นที่ตำบลเขาดิน ไปตั้งเป็น ตำบลเขาชะงุ้ม ก่อนที่ตำบลเขาชะงุ้มได้แยกพื้นที่ไปเป็นตำบลหนองกวางในภายหลัง ต่อมาปี พ.ศ. 2496 ทางจังหวัดราชบุรีได้พิจารณาชื่อตำบลเขาดินควรเป็นชื่อ "นางแก้ว" เพราะมีความสำคัญทางประวัติศาสตร์ จึงเปลี่ยนแปลงชื่อตำบลเขาดิน อำเภอโพธาราม เป็น ตำบลนางแก้ว 

ปี พ.ศ. 2537 บางส่วนของพื้นที่หมู่ 2 บ้านหนองพง, หมู่ 3 บ้านนางแก้วตะวันออก, หมู่ 4 บ้านนางแก้วตะวันตก, หมู่ 5 บ้านเขาค่าง, หมู่ 6 บ้านเขาขวาง, หมู่ 8 บ้านไผ่เจริญ และหมู่ 9 บ้านห้วยตาบุญจันทร์ นำไปจัดตั้งสุขาภิบาลโดยใช้ชื่อสุขาภิบาลตามพื้นที่หมู่ 6 เป็น "สุขาภิบาลเขาขวาง" และเป็นเทศบาลตำบลเขาขวาง 

พ.ศ. 2546 กระทรวงมหาดไทยได้พิจารณาให้องค์การบริหารส่วนตำบลนางแก้วที่มีประชากรเพียง 1,484 คน และ 431 ครัวเรือน ซึ่งเป็นพื้นที่หมู่ 1 รวมถึงบางส่วนของหมู่ที่ 3, 7–9 จึงให้รวมพื้นที่เข้ากับเทศบาลตำบลเขาขวางในปี พ.ศ. 2547 เนื่องจากไม่ผ่านเงื่อนไขในการเป็นองค์การบริหารส่วนตำบลทั้งด้านพื้นที่และประชากร จึงทำให้เขตเทศบาลครอบคลุมพื้นที่ตำบลนางแก้วทั้งหมด

## การปกครองส่วนภูมิภาค

### การปกครองส่วนภูมิภาค
ตำบลนางแก้วแบ่งพื้นที่การปกครองออกเป็น 9 หมู่บ้าน ได้แก่

* **หมู่ที่ 1** บ้านเขาดิน
* **หมู่ที่ 2** บ้านหนองพง
* **หมู่ที่ 3** บ้านนางแก้วตะวันออก
* **หมู่ที่ 4** บ้านนางแก้วตะวันตก
* **หมู่ที่ 5** บ้านเขาค่าง
* **หมู่ที่ 6** บ้านเขาขวาง
* **หมู่ที่ 7** บ้านขุยจาม
* **หมู่ที่ 8** บ้านไผ่เจริญ
* **หมู่ที่ 9** บ้านห้วยตาบุญจันทร์

## อ้างอิง

นางแก้ว
การทำสำมะโนโดยคีรินิอัส

**การทำสำมะโนโดยคีรินิอัส** () เป็นการทำสำมะโนของแคว้นยูเดียในจักรวรรดิโรมัน ดำเนินการเมื่อ ค.ศ. 6 ในช่วงที่มีการก่อตั้งแคว้นยูเดีย ดำเนินการโดยปูบลิอุส ซุลพิเชียส คีรินิอัสผู้เป็นเจ้าเมืองซีเรีย การทำสำมะโนครั้งนี้กระตุ้นให้เกิดการก่อการกำเริบโดยกลุ่มชาวยิวหัวรุนแรงที่เรียกว่าพรรคชาตินิยม (Zealots) นำโดยยูดาสชาวกาลิลี

พระวรสารนักบุญลูกาใช้การทำสำมะโนเมื่อ ค.ศ. 6 ในการระบุถึงช่วงเวลาของการประสูติของพระเยซู แต่ก็ระบุถึงรัชสมัยของพระเจ้าเฮโรดมหาราช (ซึ่งสวรรคตในช่วงระหว่าง 5 ปีก่อนคริสตกาลถึง ค.ศ. 1) ในขณะที่พระวรสารนักบุญมัทธิวอ้างถึงเพียงรัชสมัยของพระเจ้าเฮโรดมหาราชเท่านั้น นักวิชาการเชิงวิพากย์ส่วนใหญ่เห็นพ้องกันว่าข้อมูลในพระวรสารนักบุญลูกาผิดพลาด ในขณะที่นักวิชาการทางศาสนาบางคนพยายามแก้ต่างให้เนื้อหาในพระวรสารนักบุญลูกา บางครั้งก็ยกคำกล่าวอ้างที่ยังไม่ได้รับการพิสูจน์

## พระวรสารนักบุญลูกา
พระวรสารนักบุญลูการะบุว่าการประสูติของพระเยซูเกิดขึ้นในรัชสมัยของพระเจ้าเฮโรดที่ 1 (พระเจ้าเฮโรดมหาราช) ข้อมูลได้รับการรับรองโดยพระวรสารนักบุญลูกา () แต่เนื้อความต่อมาในพระวรสารนักบุญลูกาได้เชื่อมโยงเหตุการณ์การประสูติกับการทำสำมะโน ():

## คลังภาพ

## ดูเพิ่ม

* การบรรสานพระวรสาร

## หมายเหตุ

## อ้างอิง

## บรรณานุกรม

* 
* 
* 
* 
* 
*
* 
* 
* 
* 
* 
* 


หมวดหมู่:พ.ศ. 549
คีรินิอัส
หมวดหมู่:พระวรสารนักบุญลูกา
หมวดหมู่:พระเยซูกับประวัติศาสตร์
หมวดหมู่:ยูเดีย (มณฑลของโรมัน)
หมวดหมู่:ชาวยิวและศาสนายูดาห์ในจักรวรรดิโรมัน
หมวดหมู่:การประสูติของพระเยซูในพันธสัญญาใหม่
กีฬาไตรกีฬาในซีเกมส์ 2025

การแข่งขัน**กีฬา[[ไตรกีฬา]]**ใน**[[ซีเกมส์ 2025]]** จัดขึ้นที่แหลมแม่พิมพ์ อำเภอแกลง จังหวัดระยอง ระหว่างวันที่ 17 ถึง 19 ธันวาคม พ.ศ. 2568 การแข่งขันมีการมอบเหรียญรางวัลทั้งหมด 5 เหรียญ

## ประเทศที่เข้าร่วม

** (ถอนตัว)*
* 
* 
* 
*
* **(เจ้าภาพ)**
*

## ตารางเหรียญรางวัล

## ผู้ได้รับเหรียญรางวัล

## อ้างอิง

ไตรกีฬา
2025
วีเลอร์บาน

**วีเลอร์บาน** (; ) เป็นเทศบาลในเขตมหานครลียง ในแคว้นโอแวร์ญ-โรนาลป์ ทางตะวันออกของประเทศฝรั่งเศส

เมืองตั้งอยู่ทางตะวันออกเฉียงเหนือของลียง ซึ่งรวมกันเป็นศูนย์กลางของเขตมหานครที่ใหญ่เป็นอันดับสองของฝรั่งเศสรองจากปารีส  วีเลอร์บานเป็นเทศบาลที่ใหญ่เป็นอันดับสองในเขตมหานครลียงและมีประชากรมากเป็นอันดับที่ 20 ของฝรั่งเศส และเป็นเทศบาลที่มีประชากรมากที่สุดที่ไม่ใช่ทั้งเมืองระดับจังหวัดหรือเมืองระดับอำเภอ ในปี 2013 วีเลอร์บานได้รับเลือกให้เป็นเมืองที่มีการบริหารจัดการที่ดีที่สุดของฝรั่งเศส ซึ่งดึงดูดผู้คนมากเรื่อยมา

## อ้างอิง

หมวดหมู่:เมืองในประเทศฝรั่งเศส
Ornimegalonyx

**นกฮูกยักษ์คิวบา** หรือ **นกฮูกยักษ์วิ่งเร็ว** (***Ornimegalonyx***) เป็นสกุลนกฮูกยักษ์ที่สูญพันธุ์แล้ว ซึ่งมีความสูง  โดยมีความเกี่ยวข้องกับนกฮูกหลายชนิดที่ยังมีชีวิตอยู่ในสกุล *[[Strix (genus)|Strix]]* อย่างใกล้ชิด นกฮูกชนิดนี้เป็นนกที่บินไม่ได้หรือแทบบินไม่ได้ และเชื่อกันว่าเป็นนกฮูกที่ใหญ่ที่สุดเท่าที่เคยมีมา พวกมันอาศัยอยู่บนเกาะคิวบา

ฟอสซิลชิ้นแรกถูกอธิบายผิดพลาดว่าเป็นนกในวงศ์ Phorusrhacidae ส่วนหนึ่งเป็นเพราะกระดูกมีขนาดใหญ่มาก ใน ค.ศ. 1961 Pierce Brodkorb ได้ตรวจสอบแหล่งค้นพบและระบุว่าเป็นของนกฮูก ซากดึกดำบรรพ์ถูกพบในถ้ำที่สะสมตัวตั้งแต่สมัยไพลสโตซีนตอนปลาย (126,000 ถึง 11,700 ปีที่แล้ว)

## อนุกรมวิธาน
ในอดีต *Ornimegalonyx* สายพันธุ์เพิ่มเติมสามชนิด นอกจาก *O. oteroi* ถือว่าถูกต้อง โดยทั้งหมดได้รับการบรรยายไว้ใน ค.ศ. 1982 และประกอบด้วย:

* *Ornimegalonyx minor* Arredondo, 1982
* *Ornimegalonyx gigas* Arredondo, 1982
* *Ornimegalonyx acevedoi* Arredondo, 1982

งานวิจัย ค.ศ. 2020 สรุปว่าสายพันธุ์ทั้งหมดเป็นชื่อพ้องของ *O. oteroi* และระบุสายพันธุ์ใหม่อย่างถูกต้องว่า *Ornimegalonyx ewingi* จากวัตถุที่เคยถูกจัดว่าเป็นของนกฮูกเขาโบราณ *[[Bubo osvaldoi]]*

## อ้างอิง

หมวดหมู่:Strigidae
หมวดหมู่:สกุลนกก่อนประวัติศาสตร์
หมวดหมู่:นกบินไม่ได้ที่สูญพันธุ์แล้ว
หมวดหมู่:สัตว์ที่สูญพันธุ์ในแคริบเบียน
หมวดหมู่:สัตว์ที่สูญพันธุ์ในประเทศคิวบา
หมวดหมู่:ฟอสซิลในประเทศคิวบา
หมวดหมู่:ผู้ล่าสูงสุด
ทัด พึ่งบุญ ณ อยุธยา

พระนม**ทัด พึ่งบุญ ณ อยุธยา** (13 มกราคม พ.ศ. 2405 – 25 มีนาคม พ.ศ. 2461) เป็นพระนมในพระบาทสมเด็จพระมงกุฎเกล้าเจ้าอยู่หัว

## ประวัติ
พระนมทัดสมรสครั้งแรกมีบุตร 2 คน คือ
# ท้าวอินทรสุริยา (เชื้อ พึ่งบุญ) พนักงานภูษามาลา
# ชื้น ถึงแก่กรรมตั้งแต่ยังเยาว์

ต่อมาสมรสกับพระยาประสิทธิศุภการ (หม่อมราชวงศ์ละม้าย พึ่งบุญ) มีบุตร 2 คนด้วยกัน คือ
# เจ้าพระยารามราฆพ (หม่อมหลวงเฟื้อ พึ่งบุญ)
# พระยาอนิรุทธเทวา (หม่อมหลวงฟื้น พึ่งบุญ)

### อนิจกรรม
พระนมทัด ป่วยเป็นเส้นประสาทสมองพิการ ถึงแก่อนิจกรรมเมื่อวันที่ 25 มีนาคม พ.ศ. 2461 เวลา 07.25 น. สิริอายุได้ 57 ปี ต่อมาเวลา 17.00 น. สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ เสด็จแทนพระองค์ไปประทานน้ำหลวงอาบศพ เจ้าพนักงานประกอบโกศโถ ชั้นรองสองชั้น ฉัตรเบญจาสี่คัน มีพระพิธีธรรมสวดพระอภิธรรม 3 วัน

## อ้างอิง

หมวดหมู่:ราชสกุลพึ่งบุญ
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
คิม ชิน-ฮวัน

**คิม ชิน-ฮวาน** () เป็นผู้จัดการทีมฟุตบอลและอดีตนักฟุตบอลชาวเกาหลีใต้

## อาชีพ
คิมได้รับฉายาว่า “ฮิดดิงก์แห่งติมอร์-เลสเต” (Hiddink of East Timor) ตามชื่อผู้จัดการทีมชาวดัตช์ คืส ฮิดดิงก์ และได้รับการยกย่องว่าเป็นบุคคลสำคัญในการพัฒนาฟุตบอลของติมอร์-เลสเต

## อ้างอิง

หมวดหมู่:บุคคลที่ยังมีชีวิตอยู่ 
หมวดหมู่:ผู้จัดการทีมฟุตบอลชาวเกาหลีใต้ 
หมวดหมู่:นักฟุตบอลชายชาวเกาหลีใต้
กีฬาฟุตซอลในซีเกมส์ 2025

การแข่งขัน **[[ฟุตซอล]]** ในกีฬา **'[[ซีเกมส์ 2025]]** มีโปรแกรมที่จะจัดขึ้นตั้งแต่วันที่ 12 ถึง 19 ธันวาคม พ.ศ. 2568 ใน ประเทศไทย. แมตช์การแข่งขันทีมชายจะจัดขึ้นใน นนทบุรี และแมตช์ของทีมหญิงจะจัดขึ้นใน กรุงเทพมหานคร.

## สนามแข่งขัน

## ประเทศที่มีส่วนร่วม

}||  || 
|-
| style="text-align:left;" |||  || 
|-
| style="text-align:left;" |||  || 
|-
| style="text-align:left;" |||  || 
|-
| style="text-align:left;" |||  ||  
|-
| style="text-align:left;" |||  || 
|-
!รวม: 6 ประเทศ !! 5 !! 6
|}

## การจับสลาก
การจับสลากทัวร์นาเมนต์ฟุตซอลหญิงได้จัดขึ้นในวันที่ 19 ตุลาคม พ.ศ. 2568. ไม่มีการจับสลากสำหรับการแข่งขันประเภทชาย เนื่องจากทีมที่เข้าร่วมจะต้องเล่นแบบครั้งเดียวพบกันหมด.

## รูปแบบการแข่งขัน
รอการยืนยันอีกครั้ง.

## ทีมชาย

## ทีมหญิง

### รอบแบ่งกลุ่ม
#### กลุ่ม เอ

#### กลุ่ม บี

### รอบแพ้คัดออก

## ตารางเหรียญรางวัล

### สรุปเหรียญรางวัล

## ดูเพิ่ม
* กีฬาฟุตบอลในซีเกมส์ 2025 
* ซีเกมส์ 2025

## อ้างอิง


2015
ฟุตซอล
ซีเกมส์
2025
กีฬาฟุตซอลในซีเกมส์ 2025 – ทีมชาย

การแข่งขัน **[[ฟุตซอล]]ชายใน [[ซีเกมส์ 2025]]** มีขึ้นระหว่างวันที่ 15 ถึง 19 ธันวาคม 2568. นี่เป็นครั้งที่ 6 ของ การแข่งขันฟุตซอลชายซีเกมส์.

ไทย คือแชมป์เก่าห้าสมัย, โดยคว้าแชมป์มาแล้ว 5 ครั้งในการแข่งขันรายการนี้, แต่พวกเขาได้กลายเป็นอดีตแชมป์อย่างเป็นทางการแล้ว หลังจากพ่ายแพ้ให้กับทีมชาติ อินโดนีเซีย ด้วยสกอร์ 1–6 ในนัดล่าสุด, ซึ่งทำให้พวกเขามีผลต่างประตูได้เสียที่ด้อยกว่าหลังจากรอบแบ่งกลุ่มเพียงรอบเดียว. ความพ่ายแพ้ครั้งนี้ถือเป็นครั้งแรกในประวัติศาสตร์ที่พวกเขาไม่สามารถคว้าเหรียญทองของการแข่งขันได้, รวมทั้งความพ่ายแพ้ครั้งแรกบนแผ่นดินบ้านเกิดของพวกเขาด้วย.

## ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตซอลทีมชาย:

## สนามแข่งขัน

## ประเทศที่เข้าร่วม
ห้าทีมด้านล่างนี้เข้าร่วมสำหรับการแข่งขัน.

*  (INA)
*  (MAS)
*  (MYA)
*  (THA)
*  (VIE)

## ผู้เล่น

ทีมต้องประกาศรายชื่อผู้เล่นชุดสุดท้าย 14 คน (ในจำนวนนั้นจะต้องเป็นผู้รักษาประตูอย่างน้อยสองคน).

## การจับสลาก
ไม่มีการจับสลากอย่างเป็นทางการเนื่องจากมีทีมเข้าร่วมการแข่งขันเพียง 5 ทีมเท่านั้น. ทุกทีมจะถูกจับสลากไปอยู่ในกลุ่มใดกลุ่มหนึ่งโดยอัตโนมัติ.

## รูปแบบการแข่งขัน
*พบกันหมด; ทีมที่มีสถิติที่ดีที่สุดชนะได้เหรียญทอง.

## ตารางคะแนน


### แมตช์
*เวลาทั้งหมดคือท้องถิ่น, [[เวลามาตรฐานไทย|ICT]] ([[UTC+07:00|UTC+7]]).*



----


----



----


----



## ดูเพิ่ม
*ประเภททีมหญิง

## อ้างอิง

หมวดหมู่:กีฬาฟุตซอลในซีเกมส์ 2025
ฟุตซอลในปี ค.ศ. 2025
ฟุตซอล
ข่าวกรองทางอัตลักษณ์และร่องรอย

**ข่าวกรองทางอัตลักษณ์และร่องรอย** () หรือย่อเป็น **MASINT** เป็นแขนงหนึ่งของการรวบรวมข่าวกรองที่มุ่งเน้นการตรวจหาและวิเคราะห์เชิงปริมาณและเชิงคุณภาพของข้อมูลทางกายภาพที่เป้าหมายปล่อยออกมา โดยมักเป็น "ร่องรอยทางเทคนิค" ที่เกิดขึ้นโดยไม่ได้ตั้งใจจากการใช้งานยุทโธปกรณ์หรือการดำเนินกิจกรรมต่างๆ เช่น ร่องรอยกัมมันตภาพรังสี การแพร่กระจายของคลื่นแม่เหล็กไฟฟ้า คลื่นเสียง แรงสั่นสะเทือน หรือรังสีความร้อน

ความโดดเด่นของ MASINT คือความสามารถในการระบุ "อัตลักษณ์" (signatures) ของวัตถุหรือกิจกรรม ซึ่งเป็นข้อมูลเชิงลึกที่ไม่สามารถได้จากข่าวกรองการภาพหรือข่าวกรองทางสัญญาณ ตัวอย่างเช่น ในขณะที่ดาวเทียมสอดแนมอาจมองเห็นเครื่องบินรบจอดอยู่นิ่งๆ แต่ MASINT จะสามารถวิเคราะห์ร่องรอยความร้อนตกค้างหรือสารเคมีในไอเสียเพื่อระบุได้ว่า เครื่องบินลำนั้นเพิ่งลงจอดหรือจอดทิ้งไว้นานแล้ว

สำนักงานข่าวกรองกลาโหมของสหรัฐนิยามว่า MASINT คือข้อมูลที่เกิดจากการรวบรวมและวิเคราะห์ข้อมูลทางเทคนิคเพื่อระบุอัตลักษณ์เฉพาะตัวของแหล่งกำเนิด การใช้เครื่องมือวัดระดับสูงเหล่านี้ช่วยให้ผู้กำหนดนโยบายและนักวางแผนยุทธศาสตร์สามารถแยกแยะระหว่างเป้าหมายจริงกับเป้าหมายลวงได้อย่างแม่นยำ รวมถึงสามารถประเมินสมรรถนะที่แท้จริงของยุทโธปกรณ์ฝ่ายตรงข้ามได้จากรอยเท้าทางเทคนิคที่ทิ้งไว้

## อ้างอิง

MAS
ยุทธการที่ลัสนาบัสเดโตโลซา

**ยุทธการที่ลัสนาบัสเดโตโลซา** () รู้จักกันในประวัติศาสตร์อิสลามว่า **ยุทธการที่อัลอุกอบ** () เกิดในวันที่ 16 กรกฎาคม ค.ศ. 1212 และถือเป็นจุดเปลี่ยนสำคัญใน*[[เรกองกิสตา]]*และประวัติศาสตร์สเปนสมัยกลาง กองทัพคริสเตียนของพระเจ้าอัลฟอนโซที่ 8 แห่งกัสติยา ร่วมกับกองทัพของคู่ปรับในสงคราม พระเจ้าซันโชที่ 7 แห่งนาวาร์และพระเจ้าเปเรที่ 2 แห่งอารากอน ต่อผู้นำอัลโมฮัดของมุสลิมในส่วนใต้ของคาบสมุทรไอบีเรีย เคาะลีฟะฮ์อันนาศิร (พงศาวดารสเปนเรียกเป็น*[[อะมีรุลมุอ์มินีน|มีรามาโมลิน]]*) เป็นผู้นำทัพอัลโมฮัด อันประกอบด้วยผู้คนจากทั่วรัฐเคาะลีฟะฮ์อัลโมฮัด

นาบัสเดโตโลซา (ยังเรียกเป็น ลัสนาบัส) เป็นเมืองและหมู่บ้านขนาดเล็กในสเปนตอนใต้ ในเทศบาลลากาโรลินา จังหวัดฆาเอ็น ในส่วนตะวันออกของภูมิภาคเซียร์ราโมเรนา ห่างจากชายแดนจังหวัดซิวดัดเรอัล 

## ภูมิหลัง
ใน ค.ศ. 1195 ฝ่ายอัลโมฮัดเอาชนะพระเจ้าอัลฟอนโซที่ 8 แห่งกัสติยาในยุทธการที่อาลากอส หลังชัยชนะนี้ ราชอาณาจักรเลออนกับราชอาณาจักรนาวาร์สถาปนาพันธมิตรกับอัลโมฮัดและโจมตีกัสติยา เริ่มต้นสงครามกัสติยา–เลออน ในช่วงนี้ ยะอ์กูบ อัลมันศูรโจมตีเมืองสำคัญหลายแห่ง ได้แก่: โตเลโด, ตรูฆิโย, ปลาเซนเซีย, ตาลาเบรา, กูเองกา, กัวดาลาฆารา, มาดริด, อุกเลส และเมืองอื่น ๆ อย่างไรก็ตาม พระองค์ทรงลงนามสงบศึก 10 ปีกับพระเจ้าอัลฟอนโซที่ 8 ใน ค.ศ. 1197

ใน ค.ศ. 1211 มุฮัมมัด อันนาศิรพร้อมกองทัพอันทรงพลังข้ามช่องแคบยิบรอลตาร์ บุกโจมตีดินแดนของชาวคริสต์ และยึดปราสามซัลบาเตียร์รา ฐานที่มั่นของอัศวินแห่งคณะกาลาตราบา ภัยคุกคามต่ออาณาจักรคริสเตียนของชาวสเปนนั้นร้ายแรงมากถึงขั้นสมเด็จพระสันตะปาปาอินโนเซนต์ที่ 3 เรียกอัศวินชาวคริสต์ให้ทำครูเสด

## ความเคลื่อนไหวก่อนหน้า
มีข้อขัดแย้งบางประการในหมู่สมาชิกของพันธมิตรคริสเตียน โดยเฉพาะอย่างยิ่ง อัศวินฝรั่งเศสและอัศวินยุโรปคนอื่น ๆ ที่ไม่เห็นด้วยกับการปฏิบัติอย่างมีเมตตาของอัลฟอนโซต่อชาวยิวและชาวมุสลิมที่พ่ายแพ้ในการพิชิตมาลากอนและกาลาตราบาลาบิเอฆา ก่อนหน้านี้ พวกเขาก่อปัญหาในโตเลโด (ซึ่งเป็นที่รวมตัวของกองทัพต่าง ๆ ในครูเสด) ด้วยการทำร้ายร่างกายและฆาตกรรมในย่านชาวยิว

## อ้างอิง

## บรรณานุกรม
### ข้อมูล

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 

### อ่านเพิ่ม
* .
* 
* .
* .
* .

ลัสนาบัสเดโตโลซา
ลัสนาบัสเดโตโลซา 1212
ลัสนาบัสเดโตโลซา 1212
ลัสนาบัสเดโตโลซา 1212
ลัสนาบัสเดโตโลซา 1212
ลัสนาบัสเดโตโลซา 1212
นาบัสเดโตโลซา
หมวดหมู่:การสังหารหมู่โดยสเปน
ลัสนาบัสเดโตโลซา
เอสเตปาร์

**เอสเตปาร์** () เป็นเทศบาลในจังหวัดบูร์โกส แคว้นกัสติยาและเลออน ประเทศสเปน ตามสำมะโน ค.ศ. 2004 (INE) เทศบาลนี้มีประชากร 797 คน

## สุสานหมู่

เอสเตปาร์เป็นแหล่งที่ตั้งสุสานหมู่หลายแห่งที่ทางสมาคมเพื่อการฟื้นฟูความทรงจำทางประวัติศาสตร์ค้นพบใน ค.ศ. 2014 รายงานเบื้องต้นระบุว่าหลุมฝังศพเหล่านั้นบรรจุซากศพของฝ่ายสาธารณรัฐอย่างน้อย 70 คน ที่ถูกฝ่ายชาตินิยมสังหารระหว่างสงครามกลางเมืองสเปนในช่วงเดือนสิงหาคม–กันยายน ค.ศ. 1936

### การระบุอัตลักษณ์เหยื่อ
สมาคมเพื่อการฟื้นฟูความทรงจำทางประวัติศาสตร์พยายามระบุตัวตนของศพที่ขุดขึ้นมา อย่างไรก็ตาม ในช่วงเวลาของการขุดค้นที่เอสเตปาร์ รัฐบาลสเปนภายใต้การนำของมาเรียโน ราฆอยไม่ได้ให้การสนับสนุนทางรัฐแก่งานดังกล่าว และสมาคมระบุว่า ณ สถานที่แห่งนี้ งานระบุตัวตนจะมีความซับซ้อน

ใน ค.ศ. 2017 มีรายงานว่าเหยื่อบางรายถูกฝังใหม่ในสุสานที่เอสเตปาร์ ในบรรดาผู้คนที่เชื่อว่าถูกสังหารที่เอสเตปาร์ซึ่งยังไม่ได้รับการระบุตัวตน ได้แก่ นักแต่งเพลง อันโตนิโอ โฆเซ มาร์ติเนซ ปาลาซิโอส และพี่/น้องชายของเขา

## อ้างอิง
กีฬาฟุตซอลในซีเกมส์ 2025 – ทีมหญิง

การแข่งขัน **[[ฟุตซอล]]หญิงใน [[ซีเกมส์ 2025]]** มีขึ้นระหว่างวันที่ 12 ถึง 18 ธันวาคม 2568. นี่เป็นครั้งที่ 6 ของ การแข่งขันฟุตซอลหญิงซีเกมส์.

ไทย คือแชมป์เก่าห้าสมัย, โดยชนะมาแล้ว 5 ทัวร์นาเมนต์, แต่พวกเขาได้กลายเป็นอดีตแชมป์อย่างเป็นทางการแล้วหลังจากพ่ายแพ้ให้กับ อินโดนีเซีย ในการดวลลูกโทษในรอบรองชนะเลิศ, ซึ่งถือเป็นครั้งแรกที่พวกเขาไม่สามารถคว้าเหรียญทองในการแข่งขันครั้งนี้ได้, เช่นเดียวกับในดินแดนบ้านเกิดของพวกเขา.

## ตารางการแข่งขัน
ด้านล่างนี้คือตารางการแข่งขันสำหรับการแข่งขันฟุตซอลทีมหญิง:

## สนามแข่งขัน

## การจับสลาก
การจับสลากได้จัดขึ้นเมื่อวันที่ 19 ตุลาคม พ.ศ. 2568, 13:10 ICT (UTC+7). ทั้งหกทีมถูกจับสลากแบ่งออกเป็นสองกลุ่ม กลุ่มละสามทีม. เจ้าภาพ ไทย ได้รับการจัดอันดับให้อยู่ในโถที่ 1 โดยอัตโนมัติ และอยู่ในตำแหน่งแรกของกลุ่ม เอ, ขณะที่ทีมที่เหลือถูกจัดอันดับลงในกลุ่มต่างๆ ตามโถของตัวเอง, โดยพิจารณาจากผลงานที่ผ่านมาของพวกเขา.

## ผู้เล่น

ทีมต้องประกาศรายชื่อผู้เล่นชุดสุดท้าย 14 คน (ในจำนวนนั้นจะต้องเป็นผู้รักษาประตูอย่างน้อยสองคน).

## รอบแบ่งกลุ่ม

### กลุ่ม เอ



----

----


### กลุ่ม บี



----

----


## รอบแพ้คัดออก
### สายการแข่งขัน


### รอบรองชนะเลิศ



### นัดชิงเหรียญทองแดง


### นัดชิงเหรียญทอง


## สรุปอันดับการแข่งขัน

## ดูเพิ่ม
*ประเภททีมชาย

## อ้างอิง

หมวดหมู่:กีฬาฟุตซอลในซีเกมส์ 2025
ฟุตซอลในปี ค.ศ. 2025
ฟุตซอล
เกาะดรีม

**เกาะดรีม** () เป็นเกาะที่ตั้งอยู่ทางตะวันออกเฉียงใต้ของแหลมโมนาโก  ริมชายฝั่งเกาะแอนเวอร์สทางตะวันตกเฉียงใต้ในอ่าวไวลี ที่กลุ่มเกาะพาลเมอร์ของทวีปแอนตาร์กติกา หน่วยสำรวจทางอุทกศาสตร์ของกองทัพเรืออังกฤษได้ทำการสำรวจพื้นที่นี้ใน ค.ศ. 1956-1957 และคณะกรรมการตั้งชื่อสถานที่แอนตาร์กติกาแห่งสหราชอาณาจักรได้ตั้งชื่อตามลักษณะทางธรรมชาติ เช่น ถ้ำ และในฤดูร้อนจะมีน้ำตกเล็ก ๆ พร้อมด้วยมอสและหญ้าขึ้นอยู่ประปราย พื้นที่นี้อยู่ห่างจากสถานีพาลเมอร์ของสหรัฐอเมริกาไปทางทิศตะวันตกเฉียงเหนือประมาณ 10 กิโลเมตร

## สัตวชาติ
เกาะนี้ได้รับการกำหนดให้เป็นพื้นที่สำคัญเพื่อการอนุรักษ์นก (IBA) โดย BirdLife International เนื่องจากเป็นแหล่งเพาะพันธุ์ของนกเพนกวินอาเดลีประมาณ 11,000 คู่ รวมถึงนกเพนกวินชินสแตรปจำนวนเล็กน้อย พื้นที่นี้ได้รับการคุ้มครองในฐานะพื้นที่จำกัดภายใต้ ASMA 7 - เกาะแอนเวอร์สตะวันตกเฉียงใต้และแอ่งพาลเมอร์ นกชนิดอื่น ๆ ที่พบในเกาะ ได้แก่ นกจมูกหลอดยักษ์ขั้วโลกใต้ นกสกัวสีน้ำตาล นกนางนวลเคลป์ และ imperial shag เกาะนี้ยังเป็นแหล่งรวมตัวของแมวน้ำขนอีกด้วย

## อ้างอิง
รอยัลตีฟรี: เดอะมิวสิกออฟเควิน มาคลาวด์

***รอยัลตีฟรี: เดอะมิวสิกออฟเควิน มาคลาวด์*** () เป็นภาพยนตร์สารคดีสัญชาติอเมริกันใน ค.ศ. 2020 เกี่ยวกับผู้ประพันธ์ เควิน มาคลาวด์ ภาพยนตร์เรื่องนี้บอกเล่าเรื่องราวชีวิตของเควิน มาคลาวด์ และวิธีการที่เขาได้กลายเป็นหนึ่งในนักประพันธ์ที่ได้รับความนิยมมากที่สุดในโลก โดยผลงานของเขาปรากฏอยู่ในวิดีโอหลายล้านรายการและภาพยนตร์หลายพันเรื่อง ภาพยนตร์เรื่องนี้ยังกล่าวถึงการปฏิวัติเสียงดิจิทัลและความสัมพันธ์ระหว่างการปฏิวัติเสียงกับปัญหาการว่างงานจากเทคโนโลยีด้วย

ภาพยนตร์นี้ฉายรอบปฐมฤกษ์ที่เทศกาลภาพยนตร์นานาชาติ Julien Dubuque ในวันที่ 17 ตุลาคม ค.ศ. 2020 ภาพยนตร์เรื่องนี้ถูกซื้อลิขสิทธิ์โดย First Run Features และออกฉายในวันที่ 29 มีนาคม ค.ศ. 2022

## คำตอบรับ

### เสียงวิจารณ์

### รางวัลและเข้าชิง
* Best New England Feature Documentary, 2021 Shawna Shea Film Festival
* Best Documentary Feature Nominee, 2021 Beloit International Film Festival

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ชีวประวัติสัญชาติอเมริกัน
หมวดหมู่:ภาพยนตร์สารคดีสัญชาติอเมริกัน
หมวดหมู่:ภาพยนตร์อิสระสัญชาติอเมริกัน
หมวดหมู่:ภาพยนตร์ที่ีฉากในรัฐวิสคอนซิน
หมวดหมู่:ภาพยนตร์ที่ีถ่ายทำในรัฐวิสคอนซิน
หมวดหมู่:ภาพยนตร์สารคดีเกี่ยวกับอินเทอร์เน็ต
หมวดหมู่:ภาพยนตร์สารคดีเกี่ยวกับอุตสาหกรรมดนตรี
หมวดหมู่:ภาพยนตร์สารคดีเกี่ยวกับเทคโนโลยี
หมวดหมู่:ภาพยนตร์สารคดีภาษาอังกฤษ
หมวดหมู่:ภาพยนตร์อิสระภาษาอังกฤษ
หมวดหมู่:ภาพยนตร์ชีวประวัติภาษาอังกฤษ